JUMAL KÕNELEB
Tere! Kas teadsid, et Jeesus tahab, et igaüks meist võiks olla vaba?
Tõeliselt vaba.
Mõnikord jääb ristiusust selline mulje, et inimesed lõpuks ütlevad:
"Ma ei taha mingil juhul usklikuks saada!
Siis ei saa ju enam midagi teha - ma pole siis enam vaba!"
Aga see pole nii!
Jeesus ütles, et vabaduseks olen ma teid vabastanud.
See on tohutu rõõm. Kas pole, Joy?
Kristlaseks olemine on rõõm.
Kui sain usklikuks,
siis sellest alates on mu elu olnud parem kui kunagi varem.
Vabam kui kunagi varem.
Suurim põhjus on see, et minus on midagi uut.
Minus on vaim, mis on uuesti sündinud.
Varem ma õppisin psühholoogiat ja üritasin elu mõtet leida.
Tunded, mõtted ekslesid ringi ning ma tõesti ei olnud vaba.
Ma ei teadnud, miks olemas olen.
Mul olid valed mõtted enese kohta.
Masendavad mõtted ja tunded, mis kõikusid.
Aga uuestisündides, kui vaim minus sündis uuesti.
Olin korraga vaba.
Tõde on, et patt seob meid.
Olgu mistahes patt - see seob meid alati.
See ei tee meid vabaks, kuid Vaim teeb meid vabaks.
Jeesus on surnud meie eest. See kujutab meie üleastumisi.
Meie üleastumiste, nõrkuste ja nagu Jan ütles, meie pattude
ning vigade ning kõige selle eest, mis ei tundu minu elus toimivat -
just selle pärast Ta tuli, et aidata selles asjas.
Jesaja 53 ütleb, et Ta kandis meie nõrkused
ja võttis enese peale meie üleastumised.
Kui seda mõistsin ja võtsin selle vastu,
siis Püha Vaimu kaudu voolas see andestus mu südamesse.
Täitis mu sisemuse nagu Piibel ütleb.
Ta puhastas mind. Me oleme verega puhastatud.
Ma sündisin uuesti ülevalt
ja mu sisemuses süttis kui valgus, mis polnud varem põlenud.
Valgus. Minust sai valguse laps.
Nõnda nagu Tema on valguses.
Igaühele, kes on kunagi võidelnud näiteks psüühiliste probleemidega...
Tahame rääkida, et Jeesus on tõesti surnud su eest.
Jeesus ei surnud meie eest vaid selleks,
et me pääseks Taevasse ühel kaunil päeval.
Ta ütleb otse Luuka 4:18,
et Ta on tulnud "kuulutama vangidele vabakslaskmist ja ...
laskma vabadusse rõhutuid." Juba praeguses ajas.
Hesekieli 36:26 öeldakse nii:
"Ja ma annan teile uue südame ja panen teie sisse uue vaimu.
Ma kõrvaldan teie ihust kivise südame ja annan teile lihase südame.
Ma panen teie sisse oma Vaimu
ja teen, et te käite mu määruste järgi
ja peate mu seadusi ning täidate neid.
Ja te saate elada maal, mille ma olen andnud teie vanemaile;
teie olete minu rahvas ja mina olen teie Jumal."
Seega on Ta andnud meile südame, mis tahab teha õigesti.
Ta on andnud meile südame, mis tahab elada õigesti.
Ta on pannud enda omadusi minu sisemusse.
Vaimuviljad, pühadus, kannatlikkus,
enesevalitsus, rõõm, rahu ja armastus.
Need on kõik siin sees.
Võib-olla tunned, et sa ei ela sellist elu.
Püüad vaid käske täita ja kardad teha ainustki viga.
Mõne kristlase elu on selline.
Nad muudkui üritavad olla head kristlased ja elavad hirmus.
Roomlastele 8:15 ütleb: "Sest te ei ole saanud orjuse vaimu,
et peaksite jälle kartma, vaid te olete saanud lapseõiguse Vaimu,
kelles me hüüame: "Abba! Isa!"
2. Tim. 1:7: "Jumal ei ole meile ju andnud arguse vaimu,
vaid väe ja armastuse ja mõistlikkuse vaimu."
Väe, armastuse ja mõistlikkuse vaimu.
Sõna ütleb seega, et me ei pea elama enam orjuses ega hirmus.
Meie kõigi sisemus, kes oleme võtnud Jeesuse vastu,
on sisemus, mis on vaba, elav, milles on jõud, rõõm, rahu ja kõik,
mida inimene vajab. See on meie sees.
Saame selles elada vaid vaimu kaudu.
See alles on võit.
Võiduelu on elada vaimu kaudu,
mitte oma tunnete ja võimalike valede mõtete kaudu, vaid vaimus.
Meie vaimus on jõud.
1. Korintlastele 2:16: "Aga meil on Kristuse meel."
See on selline kirjakoht, mis on mind algul
väga imestama pannud ja seejärel andnud tohutu jõu.
Kui me tõsiselt mõtiskleme Piiblis olevate sõnade üle,
et Ta on võtnud ära kivisüdame minu ihust
ja andnud mulle lihasüdame ning et mul on Kristuse meel
ning mu sisemus hüüab: "Abba! Isa!", mul on lapseõiguse vaim.
Mida rohkem mõtiskleme nende sõnade üle
ja palume Issandat: "Ava oma Sõna mulle!
Aita mul mõista neid vägevaid sõnu!
Kuidas võid Sa mulle öelda, et mul on Kristuse meel,
kui mu meel tundub olevat täiesti segamini?"
Mida enam mõtisklen nende üle ja Jumala Sõna saab minna peast
ka minu südamesse, siis see hakkab mõjuma.
Ma hakkan mõistma ja see saab minu elus reaalseks.
Minu meel hakkab end paremini tundma.
Meis tõesti on midagi uut ja Kristus elab meis.
Jeesus ütles Johannese 6:35: "Mina olen eluleib.
Kes minu juurde tuleb, see ei nälgi iialgi,
ja kes minusse usub, see ei janune enam iialgi."
Meis on allikas.
Vaim meie sees, see Joy näidatud puhas osa meist.
Puhas nagu see klaas.
See osa meist on nagu allikas ja Jumal elab seal meie sisemuses.
Ta tahab ka sinus esile tulla.
Tahab, et elaksid vaimus, et Ta saaks sind värskendada
ja täita sind Vaimuga, anda jõudu, nagu ütleb Jesaja 40:29:
"Tema annab rammetule rammu ja jõuetule jõudu."
Sa ei ole seotud oma füüsiliste olukordadega
ega ka selle, mida näiteks arstid ütlevad.
Sa ei ole seotud nende valelike mõtete või tunnete külge.
Miski neist ei seo sinu vaimu.
Su vaim on vaba.
Kui toidad seda, mõistad ning hakkad elama vaimus,
siis juhtub midagi uut.
Märkad, et sinus ongi terve osa.
Minus ongi osa, milles on jõudu ja vabadust.
Me elame tõeliselt vaimulikku elu ega ela enam seda maist elu.
Elame vaimulikku elu
ja seetõttu vajame Sõna, palvet ning kogudust,
et võiksime seda vaimulikku elu elada.
Peame mõistma, et see vana on surnud.
See vana inimene,
kes elas vaid tunnete, olukordade ja oma mõtete vangina.
Midagi uut on sündinud! Sinu vaim on uuestisündinud.
See on vaba. Aamen.
Kristus meis - kirkuse lootus - on terve mõistusega.
Jeesus Kristus on terve mõistusega.
Tal on üks meel ja see ei ole lõhestunud.
Ta püsib terviklikuna.
Ta pole täis viha, kibedust, hirmu ega ole ahistunud.
Ta on täiesti tervemõistuseline.
Oma Vaimu kaudu on Ta minus.
Ta on minus.
Galaatia 2:20:
"nüüd ei ela enam mina, vaid Kristus elab minus."
Milline lootus sellele, kes võitleb oma vaimse tervisega.
Üks osa minu sees, minu vaim, Kristus minus,
püsib tervikuna, on terve mõistuselt ja meelelt.
Võin tugevdada seda osa minus.
Võin toita seda, väärtustada
ja keskenduda rohkem Kristusele minu elus.
Siis raskused vähenevad ja hääbuvad.
Keegi jutlustaja ütles väga hästi,
et ei tasu kogu aeg keskenduda keeldudele:
"Ära tee seda! Nüüd tegid valesti! Lõpeta ära!"
Ära keskendu neile asjadele, mida pead lõpetama.
Meil kõigil on miljoneid asju, milles peame meelt parandama.
Tuleks keskenduda Kristusele,
sellele, mida suudame teha ja mida Tema on teinud meie eest,
sellele, et Ta on minuga, Ta on minu jõud, rõõm ja rahu.
Keskendun kõigele positiivsele, mis Temas on olemas.
Negatiivne ununeb.
See väheneb ja justkui hävineb ning vaim muudkui tugevneb.
Saab rõõmustada ja elada seda vaba elu.
Siia sobib see hea kirjakoht. 2. Korintlastele 3:18:
"Aga meid kõiki, kes me katmata palgega
vaatleme Issanda kirkust peegeldumas, muudetakse samasuguseks kujuks
kirkusest kirkusesse. Seda teeb Issand, kes on Vaim."
Kui keskendume Jumalale, Sõnale, kuulame ülistusmuusikat,
käime koguduses, siis vaim saab tugevamaks
ja mida rohkem veedame aega Jeesusega koos,
seda imelisemaid asju sünnib.
Me muutume Tema sarnaseks.
Kas pole imeline, et meis kõigis võivad kasvada need vaimuviljad.
Armastus, rõõm, rahu, pikk meel,
lahkus, headus, ustavus, tasadus, enesevalitsus.
Aga need vaimuviljad ei kasva sellest,
et me üritame lüüa endale Piibliga pähe.
Üritame täita kõiki kümmet käsku hambad ristis.
Vaimuvili on Vaimu vili.
See sünnib iseenesest Püha Vaimu mõjutusel.
Meie sisemuses, kui veedame aega Jumalaga,
loeme Sõna ja palvetame.
Oleme Jeesuse lähedal.
Jüngrite kohta öeldi, et neid tunti ära, et nad on olnud koos Jeesusega.
Kuidas seda ära tunti?
Eks sellest, et nad olid muutunud Tema sarnaseks.
Tõeliselt oluline on see, et olgu su olukord milline tahes.
Olgu su vaimne olukord või diagnoos milline tahes -
ometi kõlbad sa Jumalale.
Oled ikkagi sisemuses uuestisündinud ja puhas.
Ilma diagnoosi või sildita.
Võib-olla on sind lapsest saati
sildistatud tähelepanuhäire või mõne muu diagnoosiga.
Diagnoosid võivad meid aidata
aga mõnikord jätavad vaid kui templi meie otsa ette.
Tunned võib-olla, et sa ei kõlba enam.
Sind on sellest ühiskonnast juba kõrvale pandud.
Oled töövõimetuspensionil ega kõlba enam.
Jumalale kõlbavad kõik!
Jumala silmis pole kedagi, kes ei kõlbaks.
Igaüks kõlbab ja igaüks meist on sama oluline.
Kohtusin kevadel naisega, kellel oli üsna tõsine diagnoos.
Ta tundis, et ta ei kõlba enam sellesse ühiskonda.
Tööellu ega ka kuhugile mujale.
Ometi, kui me vestlesime,
siis leidsime talle ühe ülesande, mida ta sai teha, et meid aidata.
Meie koolis.
Ta rääkis mulle rõõm silmis,
et Issand oligi talle rääkinud nädal aega tagasi:
"Mul on sulle ülesanne!"
Teisisõnu sa kõlbad mulle.
Igaüks meist kõlbab.
Ühiskonnas tuleb sageli ette, et vaid tugevad inimesed kõlbavad.
Tugevad ja terved võivad midagi saavutada
Või üldse selles elus toime tulla.
Mis saab neist, kes ei ole tugevad või tähtsal kohal?
Kas heidetakse lihtsalt kõrvale?
Paljud meist kindlasti mäletavad juba kooliaja pesapallimängust,
et valikuprotsessis teati, kes on tugev ja hea mängija. Neid valiti.
Sind valitakse ja teised jäetakse kõrvale.
Sina kuulud kampa.
Sina ja sina kuulute kampa ja teised heidame kõrvale.
Sa teed head tööd, sul on uhke auto ja kaunis pere,
sinu lapsed on edukad ja teised heidame kõrvale.
Jumala silmis see ei ole nii.
Vaata Koloslastele 3:11:
"Ei ole siin juuti ega kreeklast..."
Paulus räägib siin kohas just sellest uuest loodust.
Sellest, et oleme võtnud seljast vana inimese oma tegudega.
"siis ei ole enam kreeklast ega juuti, ei ümberlõigatut ega ümberlõikamatut,
ei umbkeelset ega sküüti, ei orja ega vaba,
vaid kõik ja kõikides on Kristus."
Tähtis ei ole minu väline külg, ega isegi mitte mu kõikuvad tunded.
Tähtis on Kristus minus.
Tähtis on see, et Tema on nüüd minus.
Näeme ka meie koolis ja lasteaias, et see ei ole alati nii lihtne.
Väliselt survestavaid tegureid on ühiskonnas ju mitmesuguseid.
Püüame lasteaiast alates õpetada, et iga laps on sama väärtuslik.
Rõhutame seda.
Igaüks on Jumala riigile sama tähtis.
Siingi, TV7 stuudios on igasuguseid inimesi.
Keegi koristab, keegi teeb võileibu või filmib.
Kõiki on vaja.
Kõik on sama olulised.
Jumal ei päästnud sind selleks, et lihtsalt pääseksid kord Taevasse.
Muidugi on see kõige suurem rõõm.
See on tõesti vägev,
aga Jumalal on sinu jaoks ülesanne ka siin maailmas.
Sind on loodud selle jaoks ja oled täielikult ainulaadne.
See sobib just sulle.
Võiks öelda lausa, et vaid sina võid seda täita.
Ära lase neil valedel mõtetel,
mida ehk on sulle juba väikesena peale surutud,
kui jäid pesapalliplatsil viimaseks valitavaks,
keda keegi ei tahtnud meeskonda.
Ehk olid tüdrukute seas tõrjutud,
sest sul polnud piisavalt stiilsed riided või kena välimus.
Mis iganes oli põhjus.
Võib-olla oled juba väikesena kõrvale jäänud.
Tulnud on aeg lõpetada ja tulla välja!
Käes on aeg, et kuuleksid: sa kõlbad!
Sa oled imeline! Sa oled tähtis! Just sina. Sa kuulud Jumala riiki.
Sind ei aktsepteerita võib-olla
selles maailmas ja siin riigis, aga sel ei ole vahet.
See maailm ja selle riigid lagunevad.
Need tulevad ja lähevad. Jumala riik püsib igavesti.
Halleluuja!
Koloslastele 1:13:
"kes meid on kiskunud välja pimeduse meelevallast."
Ta on päästnud meid
pimeduse meelevallast ja saame tulla välja vanglast.
Saan tulla välja oma vanast vangikongist.
Nendest vanadest asjadest, mis on mind aheldanud.
Mulle on sinna vanglasse tulnud paber.
Kuigi mu juhtum on juba läbinud Euroopa kohtu,
apellatsioonikohtu ning kõikjal juba märgatud ja süüdi mõistetud:
"Joy Cederzreuz on lootusetu juhtum,
temast ei saa kunagi asja. Asi on lõplik. Uks on seal."
Kuid olemas on ka president, kes võib anda armu ka lootusetule.
Joy Cedercreuzile ning mulle tuli vanglasse kiri, millel on kirjas:
"Armu antud."
Sinu vanglasse tuleb näiliselt ka nüüd see paber.
Presidendi allkirjaga, kohtunike kohtuniku,
Kõigekõrgema Jumala allkirjaga paber, millel on kirjas "Armu antud!"
Me saame astuda vanglast välja päikesepaistesse
ja lüüa uks kinni ning õppida elama vabaduses.
Üks päev korraga.
"Vabaduseks on Kristus meid vabastanud.
Püsige siis selles."
Piiblis on kirjas: "ja ärge laske endid jälle panna orjaikkesse!"
Püsige siis selles kindlana.
Roomlastele 12:2:
"Ja ärge muganduge praeguse ajaga, vaid muutuge meele uuendamise teel,
et te katsuksite läbi, mis on Jumala tahtmine,
mis on hea ja meelepärane ja täiuslik."
Jumala tahe on alati hea, see on alati meelepärane ja täiuslik.
Jumala tahe sinu elus on üksnes hea, meelepärane
ehk just sobiv sinu jaoks ning see on täiuslik.
Jumal pole sind kunagi kõrvale jätnud ega jäta ka iialgi.
Sa oled Tema jaoks sama tähtis kui kõik teisedki.
Kui tõeliselt mõistaksid Tema armastust, siis võiksid tunda,
et oled maailma kõige armastatuim laps.
Seda minagi tundsin, kui Jeesus täitis mind armastusega.
Tundsin nagu oleksin kõige armsam laps siin maailmas.
Seda me tahame nüüd ka sulle paluda.
Tänu, Taevaisa, et saame täna palvetada iga vaataja eest.
Me kuulutame vabadust kõikidest ahelatest, valedest mõtetest,
kõigist pimeduse jõududest, kõigist valedest tunnetest.
Igast asjast, mis seob ja aheldab.
Issand, Püha Vaim, palume, et Sa räägid igale vaatajale
armastuse sõnu, täiuslikku, imelist head ja meelepärast tahet.
Tänu, et see on Sinu tahe, et elame vabadena ja head elu.
Tulgu vabadus igaühe ellu, Jeesuse nimel!
Halleluuja!
Igaüks meist on sama tähtis.
Ma ei arvanud kunagi, et saan jutlustama televisioonis.
Ometi pole ma tähtsam kui keegi teine.
Jumalariik vajab ka sind.
Toetamine on üks viisidest, kuidas saad selles töös osaleda.
Võid helistada TV7 Eesti kanali annetustelefoninumbril 900 1777
Nii toetad TV7 tööd ja oled selles osaline.
Võid ka teha ülekande ekraanile tulevatel kontonumbritel.
Igaüks meist samaväärselt osaleda Jumala riigi edendamises.
See on meie kõigi ülesanne.
Ole õnnistatud, Jeesuse nimel!
Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin